บิ๊กตู่ นั่งรถทะเบียนสวย ประชุมครม.เมืองจันท์-ทำMOU สู่มหานครผลไม้โลก 
เวลา 08.00 วันที่ 6 ก.พ.61 ที่บริเวณวังสวนบ้านแก้ว มหาวิทยาลัยราชภัฏรำไพพรรณี จ.จันทบุรี พลเอกประยุทธ์ จันทร์โอชา นายกรัฐมนตรี ได้นำคณะรัฐมนตรี ที่เข้าร่วมประชุม ครม.สัญจรนอกสถานที่อย่างเป็นทางการ ภาคตะวันออก จ.จันทบุรี-ตราด เข้ากราบสักการะ พระบรมราชินยานุสาวรีย์ สมเด็จพระนางเจ้ารำไพพรรณี และพบปะกับคณาจารย์ นักศึกษา มหาวิทยาลัยราชภัฏรำไพพรรณี,จากนั้น นายกรัฐมนตรี ได้เดินทางด้วยรถยนต์โตโยต้า อัลพาร์ด สีขาว หมายเลขทะเบียน 6กส 4077 กรุงเทพมหานคร เพื่อเข้าห้องประชุม ซึ่งระหว่างทาง นายกรัฐมนตรี ได้เยี่ยมชมนิทรรศการผลงานความก้าวหน้าของ นักศึกษา และคณาจารย์ พร้อมกับกล่าวทักทายด้วยความเป็นกันเอง และร่วมถ่ายภาพเซลฟี่ ก่อนจะเดินทางเข้าห้องประชุม ซึ่งภายหลัง จะมีการแถลงผลการประชุม ครม.สัญจรนอกสถานที่ภาคตะวันออก จ.จันทบุรี-ตราด อีกครั้ง,ส่วนในช่วงบ่าย ที่สหกรณ์การเกษตรมะขามจำกัด อ.มะขาม จ.จันทบุรี พลเอกประยุทธ์ จันทร์โอชา นายกรัฐมนตรี และคณะเดินทางมาพบปะให้กำลังใจเกษตรกร พร้อมพูดคุยกับผู้ประกอบการส่งออกมังคุดคุณภาพ และเกษตรกรชาวสวนแปลงใหญ่ เพื่อรับทราบปัญหา ความต้องการของเกษตรกรชาวสวนผลไม้ภาคตะวันออก เยี่ยมชมกระบวนการบริหารจัดการผลไม้อย่างครบวงจรเพื่อมุ่งสู่การเป็นมหานครผลไม้โลก และร่วมเป็นสักขีพยานในการลงนามความร่วมมือ MOU การทำข้อตกลงเชื่อมโยงการตลาดผลไม้ระหว่างจังหวัดแหล่งผลิต กับแหล่งบริโภคสำคัญของหอการค้าจังหวัดจันทบุรี กับสภาหอการค้า 15 แห่ง,โอกาสนี้ รัฐมนตรีว่าการกระทรวงเกษตรและสหกรณ์ จะได้มอบเงินสนับสนุน การลดต้นทุนการผลิตส่งเสริมการใช้เครื่องจักรกลทางการเกษตรแทนแรงงานให้แก่สหกรณ์โคนมสอยดาว จำกัด 9.3 ล้านบาท มอบเงินสนับสนุนการเพิ่มศักยภาพการดำเนินธุรกิจสินค้าทางการเกษตรให้แก่สหกรณ์การเกษตรอำเภอมะขาม จำกัด 3.7 ล้านบาท และสหกรณ์การเกษตรเขาคิชฌกูฏ จำกัด 1.01 ล้านบาท การสนับสนุนการขุดสระน้ำ 2 แห่ง ให้แก่สหกรณ์การเกษตรโป่งน้ำร้อน จำกัด และสหกรณ์การเกษตรเขาคิชฌกูฏ จำกัด 2.45 ล้านบาท.
นายกรัฐมนตรี และครม.เข้าสักการะ พระบรมราชินยานุสาวรีย์ สมเด็จพระนางเจ้ารำไพพรรณี ก่อนประชุม ครม.สัญจรนอกสถานที่อย่างเป็นทางการ ภาคตะวันออก จ.จันทบุรี-ตราด ร่วมเป็นสักขีพยานทำ MOU มุ่งสู่การเป็นมหานครผลไม้โลก 
หวย,เลขเด็ด,หวยรถนายก,ประชุมครม.สัญจร,ประชุมครม.จันทบุรี,ข่าวทั่วไป